नॉर्वेजियाई विकिपीडिया
नॉर्वेजियाई विकिपीडिया के दो संस्करण हैं: बोक्माल और नाय्नोर्स्क। प्रथम मूल नॉर्वेजियाई विकिपीडया २६ नवम्बर २००१ को जारी किया गया था और इस पर नॉर्वेजियाई मानक की किसी भी भाषा में लिखने की अनुमति थी। ३१ जुलाई २००४ को नाय्नोर्स्क-विशिष्ट विकिपीडिया जारी किया गया और फिर यह संस्करण भी तेज़ी से बढ़ा। फरवरी २००७ तक बोक्माल/रिक्स्माल संस्करण पर लेखों की संख्या १,००,००० को पार गई थी और नाय्नोर्स्क संस्करण पर लेख संख्या २०,००० के पार पहुँच गई थी। ८ अप्रैल २०११ तक बोक्माल संस्करण पर लेखों की संख्या २,९७,०००+ है और यह विकिपीडिया का १४वां सबसे बड़ा संस्करण है और नाय्नोर्स्क संस्करण पर लेखों की संख्या ६५,०००+ है और यह विकिपीडिया का ४५वां सबसे बड़ा संस्करण है।